Elgin Country Lodge | LekkeSlaap
Elgin Country Lodge bied gerieflike B&B-verblyf in 'n gerestoureerde ou plaashuis op 'n appelplaas in die bekende vrugtedistrik Elgin. Die eiendom is langs die N2, oorkant Viljoenshoopweg en is stapafstand vanaf Peregrine Padstal.
Verblyf word gebied in 5 slaapkamers - 1 deluxe-dubbelkamer op die boonste verdieping en op die onderste verdieping is daar 2 kamers met koningingrootte-beddens en 2 kamers met 2 enkelbeddens elk. Elke kamer het lugversorging, sekere DStv-kanale, gratis WiFi, 'n yskas, 'n kluis, verhitte handdoekrelings en 'n badkamer. Die B&B bied ook verhitting, 'n privaat sitkamer en parkeerplek op die perseel. Ontbyt is ingesluit.
Elgin bied verskeie besienswaardighede en doendinge soos die Cape Canopy Tour, wynplase, voetslaanroetes, die Elgin Railway Market en kunsvlieghengel.